《题清芬阁》
宋代·朱京

我爱君家似洞庭，却疑身在小蓬瀛。
白波潭上鱼龙舞，红叶村中鸡犬声。
大雅篇章无弟子，高门事业有公卿。
后来若要知优劣，千古何人继盛名。

作者简介：建昌南丰人，字世昌。朱轼子。博学淹贯，登进士甲科。教授亳州、应天府，入为太学录。神宗数召见论事，擢监察御史。风神峻整，见者惮而目为真御史。坐论事失实，谪监兴国军盐税。后累官至国子司业。